





ประกาศเทศบาลตำบลนาตาล
เรื่อง   หลักเกณฑ์การสรรหาและการคัดเลือกพนักงานเทศบาล 
ประจำปีงบประมาณ พ.ศ. ๒๕๖๙
-------------------------------------
	ตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับการคัดเลือก พ.ศ. ๒๕๖๐ โดยที่เป็นการสมควรให้มีการแก้ไขมาตรฐานทั่วไปเกี่ยวกับการคัดเลือกให้สอดคล้องกับคำสั่งหัวหน้าคณะรักษาความสงบแห่งชาติ ที่ ๘/๒๕๖๐ เรื่อง การขับเคลื่อนการปฏิรูปการบริหารงานบุคคลส่วนท้องถิ่น  ลงวันที่ ๒๑ กุมภาพันธ์ ๒๕๖๐ ที่กำหนดให้คณะกรรมการกลางข้าราชการองค์การบริหารส่วนจังหวัด คณะกรรมการกลางพนักงานเทศบาล และคณะกรรมการกลางพนักงานส่วนตำบล ตามพระราชบัญญัติระเบียบ บริหารงานบุคคลส่วนท้องถิ่น พ.ศ. ๒๕๔๒ มีอำนาจหน้าที่ในการจัดสอบการแข่งขันเพื่อบรรจุบุคคลเป็นข้าราชการส่วนท้องถิ่นหรือพนักงานส่วนท้องถิ่นแทนองค์กรปกครองส่วนท้องถิ่น แต่ไม่รวมกรุงเทพมหานคร รวมทั้งให้คณะกรรมการกลางพนักงานเทศบาลมีอำนาจหน้าที่ในการสอบคัดเลือกและการคัดเลือกพนักงานเทศบาลให้ดำรงตำแหน่งประเภทอำนวยการท้องถิ่น ประเภทบริหารท้องถิ่น และตำแหน่งสายงานบริหารสถานศึกษา เพื่อประโยชน์ในการปฏิรูปการบริหารงานบุคคลของเทศบาลให้มีมาตรฐานและเป็นไปอย่างมีประสิทธิภาพบนพื้นฐานของระบบคุณธรรม
	เทศบาลตำบลนาตาล จึงประกาศหลักเกณฑ์การสรรหาและคัดเลือกพนักงานเทศบาลในการจัดสอบการแข่งขันเพื่อบรรจุบุคคลเป็นข้าราชการส่วนท้องถิ่นหรือพนักงานส่วนท้องถิ่นแทนองค์กรปกครองส่วนท้องถิ่น แต่ไม่รวมกรุงเทพมหานคร รวมทั้งให้คณะกรรมการกลางพนักงานเทศบาลมีอำนาจหน้าที่ในการสอบคัดเลือกและการคัดเลือกพนักงานเทศบาลให้ดำรงตำแหน่งประเภทอำนวยการท้องถิ่น ประเภทบริหารท้องถิ่น และตำแหน่งสายงานบริหารสถานศึกษา ดังนี้
	ข้อ ๑ ประกาศนี้เรียกว่า “ประกาศเทศบาลตำบลท่าคันโท เรื่อง หลักเกณฑ์การสรรหาและคัดเลือกพนักงานเทศบาล”
	ข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไป
	ข้อ ๓ การคัดเลือกบุคคลเพื่อบรรจุและแต่งตั้งให้ดำรงตำแหน่งพนักงานเทศบาล และการคัดเลือกพนักงานเทศบาลเพื่อแต่งตั้งให้ดำรงตำแหน่งในระดับที่สูงขึ้นให้ดำเนินการได้ ๕ วิธี ดังนี้
(1) การสอบแข่งขันเพื่อบรรจุบุคคลเข้ารับราชการและแต่งตั้งให้เป็นพนักงานเทศบาล
(2) การคัดเลือกกรณีที่มีเหตุพิเศษที่ไม่จำเป็นต้องสอบแข่งขันเพื่อบรรจุบุคคลเข้ารับราชการ
และแต่งตั้งให้เป็นพนักงานเทศบาล
(3) การสอบคัดเลือกเพื่อแต่งตั้งพนักงานให้ดำรงตำแหน่งในต่างสายงาน หรือแต่งตั้ง
พนักงานตำแหน่งสายงานผู้ปฏิบัติให้ดำรงตำแหน่งประเภทอำนวยการท้องถิ่น และประเภทบริหารท้องถิ่นของเทศบาล หรือแต่งตั้งพนักงานครูเทศบาล ให้ดำรงตำแหน่งในสายงานบริหารสถานศึกษา
(4) การคัดเลือกเพื่อแต่งตั้งพนักงานเทศบาลที่ดำรงตำแหน่งสายงานผู้ปฏิบัติให้ดำรงตำแหน่ง
ในระดับที่สูงขึ้น หรือตำแหน่งสายงานการสอนของพนักงานครูเทศบาล หรือตำแหน่งสายงานนิเทศการศึกษา หรือแต่งตั้งพนักงานเทศบาลตำแหน่งประเภทอำนวยการท้องถิ่น และประเภทบริหารท้องถิ่นของเทศบาลให้ดำรงตำแหน่งในระดับที่สูงขึ้น หรือการโอนและแต่งตั้งพนักงานเทศบาลที่สังกัดสถานศึกษาให้ดำรงตำแหน่งและระดับที่สูงขึ้น
										        /(๕) การคัดเลือก...


						- ๒ -


(5) การคัดเลือกเพื่อรับโอนมาแต่งตั้งให้ดำรงตำแหน่งประเภทอำนวยการท้องถิ่นและ
ประเภทบริหารท้องถิ่น หรือสายงานบริหารสถานศึกษา
	ในการคัดเลือกบุคคลเพื่อบรรจุและแต่งตั้งตามวรรคหนึ่ง ให้เป็นไปตามหลักเกณฑ์และเงื่อนไขที่ ก.ท. กำหนด
          			ประกาศ  ณ  วันที่  ๓  พฤศจิกายน  พ.ศ. ๒๕๖๘
[image: ]
[image: ][image: ][image: ]   

     (นายสุรศักดิ์  ระวิโรจ์)
                          นายกเทศมนตรีตำบลนาตาล[image: ]

